**Amodau Archebion**

**O dan yr amodau hyn:**

Mae “Awdurdod” yn golygu Awdurdod Tân ac Achub Gogledd Cymru

Mae “Contractwr” yn golygu y sawl sydd yn derbyn yr Archeb

Mae “Nwyddau” yn golygu'r eitem neu’r peth ac mae “gwasanaethau” yn golygu’r gwaith a ddisgrifir yn yr Archeb.

1. Trwy dderbyn yr Archeb rydych yn rhwymo’r Contractwr i’r amodau a thelerau canlynol ac ni fydd nwyddau na gwasanaethau yn cael eu cyflenwi na’u perfformio ac eithrio yn unol â hynny. Os bydd gwrthdaro rhwng yr amodau hyn a rhai’r contractwr, bydd yr amodau hyn yn eu trechu.
2. (a)  Fe ddylai’r holl nwyddau neu wasanaethau a gyflenwir gwrdd â’r fanyleb/manylebion o ran nifer, safon neu ddisgrifiad a amodir yn yr Archeb.  
   (b)  Mae’r Awdurdod yn cadw’r hawl i wrthod unrhyw nwyddau neu wasanaethau sydd yn ddiffygiol neu sydd ddim yn cydymffurfio gyda’r nifer, safon neu ddisgrifiad a amodir yn yr Archeb.
3. Y Contractwr fydd yn gyfrifol am y nwyddau hyd nes y cânt eu dosbarthu i’r Awdurdod a hyd nes y byddant yn cyrraedd y cyfeiriad a nodir yn yr Archeb.
4. (a) Bydd yr Awdurdod yn ymdrechu i gydymffurfio ag amodau’r Contractwr yn ymwneud â’i hysbysu ynghylch nwyddau sydd wedi eu difrodi neu eu colli yn ystod y daith neu nwyddau sydd heb eu derbyn ond ni fydd yr Awdurdod yn ystyried ei fod wedi derbyn y nwyddau fel nwyddau mewn cyflwr da ac yn unol â’r Archeb bydd hyn oherwydd eu methiant i gydymffurfio â’r fath amodau.

(b) Ni fydd yr Awdurdod yn ystyried ei fod wedi derbyn y nwyddau fel nwyddau mewn cyflwr da ac yn unol â’r Archeb oherwydd llofnod sydd wedi ei roi ar ran yr Awdurdod ar docyn dosbarthu yn unig neu fath arall o dderbynneb ar gyfer y nwyddau heb hysbysiad ynghylch unrhyw ddifrod neu brinder i gefnogi hynny.

1. Bydd yn rhaid i’r Contractwr drefnu i nôl y nwyddau sy’n cael eu gwrthod a thalu’r costau a hynny ymhen 14 diwrnod wedi i’r Awdurdod hysbysu’r Contractwr ei fod yn gwrthod y nwyddau. Oni bai bod y nwyddau’n cael eu dychwelyd, bydd yr Awdurdod yn dychwelyd y nwyddau a wrthodir ar gyfrifoldeb a chost y Contractwr.
2. Dylai’r Contractwr indemnio’r Awdurdod rhag colledion a cheisiadau am anafiadau (gan gynnwys marwolaeth, salwch ac afiechyd) neu ddifrod i unrhyw berson neu eiddo a gyfyd o ganlyniad i weithredu’r Archeb hwn ac yn erbyn yr holl geisiadau, gorchmynion, achosion, iawndal, costau, taliadau a threuliau pa beth bynnag mewn perthynas â hynny. Bydd y Contractwr (ond heb gyfyngu ei rwymedigaethau a’i gyfrifoldebau o dan yr indemniad a roir gan y Contractwr yn y cymal hwn) yswirio yn erbyn colledion oherwydd difrod neu anaf a all ddigwydd i eiddo neu berson neu a gyfyd trwy weithredu’r Archeb. Fe ddylai’r fath yswiriant fod yn weithredol mewn termau a gymeradwyir gan yr Awdurdod ar gyfer swm o o leiaf £500,000 neu unrhyw swm uwch a nodir gan yr Awdurdod. Bydd gofyn ar i’r Contractwr gyflwyno polisi neu bolisïau yswiriant i’r Awdurdod a derbynebau ar gyfer taliadau ar y premiwm cyfredol.
3. Gellir canslo’r Archeb hwn ar unrhyw adeg trwy rybudd ysgrifenedig gan yr Awdurdod i’r Contractwr. Telir pris teg a rhesymol ar gyfer y holl waith sydd ar y gweill ar adeg y canslad a bydd yn cael ei dderbyn gan yr Awdurdod. Ni fydd yr Awdurdod yn atebol am unrhyw golledion i’r Contractwr gan gynnwys colledion ôl-ddilynol.
4. Codir yr Archeb ar y ddealltwriaeth y bydd eich anfoneb yn cael ei dyddio ar ddyddiad neu yn dilyn dosbarthu’r nwyddau i’r cyfeiriad a nodir, nid ynghynt.
5. Ni dderbynnir mwy nag un archeb ar bob anfoneb.
6. Nid yw’r Awdurdod yn derbyn unrhyw gyfrifoldeb dros nwyddau a dderbynnir neu waith a wneir heb orchymyn swyddogol cymeradwy.

**Cyffredinol**

(a) Rhaid dyfynnu rhifau Archeb Swyddogol.

(b) Rhaid rhoi’r pris a dyddiad ar yr anfoneb a manylion y nwyddau ayb a gyflenwir a dylid anfon anfonebau TAW dyledus i gyfeiriad yr anfoneb.

(c) Dylid anfon nodiadau cyngor ar gyfer yr holl nwyddau gyda’r holl nwyddau a ddosbarthir i’r man dosbarthu.